|  |  |
| --- | --- |
| **SREDNJI** | **СЛУЖБЕНИ ГЛАСНИК**ОПШТИНЕ ЉИГ |

 ГОДИНА XIII БРОЈ 15 31. АВГУСТ 2020. ГОДИНЕ

**АКТА**

**ПРЕДСЕДНИКА ОПШТИНЕ**

|  |
| --- |
| 1.  |

**РЕПУБЛИКА СРБИЈА**

**ОПШТИНА ЉИГ**

**ПРЕДСЕДНИК ОПШТИНЕ**

**01 Број: 217-7/20-2**

**31.08.2020. године**

**Љ И Г**

 На основи члана 39. став 1. Закона о смањењу ризика од катастрофа и управљању ванредним ситуацијама („Службени гласник РС“ број 87/2018) , члана 20. став 1. тачка 8. и члана 44. Закона о локалној самоуправи („Службени гласник РС“ број 129/2007, 81/2014 - др. закон, 101/2016 - др. закон и 47/2018) и члана 59. Статута општине Љиг („Службени гласник општине Љиг“ број 4/2019) а на основу Закључка Штаба за ванредне ситуације општине Љиг 01 број 217-7/20-1 од 31.08.2020. године, председник општине Љиг доноси:

**О Д Л У К У
о укидању ванредне ситуације за целу територију општине Љиг**

1. Укида се ванредна ситуација за целу територију општине Љиг, проглашена Одлуком 01 Број 217-7/20 од 25.07.2020. године председника општине Љиг због наступања потребе за предузимањем превентивних мера и мера заштите становништва од ширења заразне болести изазване вирусом COVID 19, јер су престали разлози за њено проглашење.
2. Ступањем на снагу ове одлуке престаје да важи одлука 01 Број 217-7/20 од 25.07.2020. године којом је ова ванредна ситуација проглашена.
3. Ову одлуку доставити Окружном штабу за ванредне ситуације Колубарски УО, Републичком штабу за ванредне ситуацје – Сектору за ванредне ситуације - Одељењу за ванредне ситуације у Ваљеву, јавним предузећима, установама и другим учесницима у спровођењу мера заштите и спасавања.
4. Ова одлука ступа на снагу даном доношења и објавиће се у Службеном гласнику општине Љиг.

ПРЕДСЕДНИК ОПШТИНЕ

Драган Лазревић

**ИЗДАЈЕ: Скупштина општине Љиг**

**Одговорни уредник: Марија Филиповић, Секретар Скупштине општине**